Tuan Yang di-Pertua,

a) Kementerian Pembangunan Wanita, Keluarga dan Masyarakat (KPWKM) melalui Jabatan Kebajikan Masyarakat (JKM) menyediakan berbagai skim bantuan kewangan kebajikan kepada individu dan keluarga yang memerlukan.  Peruntukan tahunan yang disediakan untuk golongan miskin dan ibu tunggal tanpa mengira kaum adalah sebanyak RM365 juta bagi tahun 2008.  Walau bagaimanapun, agihan peruntukan 2008 mengikut 
kumpulan etnik belum dapat diberikan kerana pemberian 
bantuan adalah berdasarkan kepada keperluan dan kelayakan 
seseorang tanpa
mengira kaum. 


Bagi tahun 2007, perbelanjaan untuk bantuan kewangan 
mengikut kumpulan etnik yang melibatkan perbelanjaan 
sebanyak RM322 juta adalah seperti berikut :-
Jadual 1 - Penerima Bantuan Kewangan JKM  Mengikut
                      Kumpulan   Etnik Bagi Tahun 2007
	Bil
	Etnik
	2007

	
	
	Bil  Kes
	RM

	1
	Melayu
	       127,946 
	 204,906,786 

	2
	Cina
	         21,652 
	   34,754,873 

	3
	India
	         24,688 
	   33,175,337 

	4
	Psm
	              151 
	       289,542 

	5
	Psw
	         14,192 
	   27,082,497 

	6
	Psb
	         18,434 
	   20,914,635 

	7
	Lain-Lain
	              765 
	     1,303,924 

	JUMLAH
	207,828
	322,427,595


        * Catatan:  Psm – Peribumi Semenanjung



        Psw – Peribumi Sarawak



        Psb – Peribumi Sabah

Jadual 3 - Bilangan Penerima Bantuan Kewangan JKM Mengikut Negeri bagi Tahun 2007
	Bil 
	Negeri
	Bil. Penerima Bantuan

	
	
	

	1
	Perlis
	4,296

	2
	Kedah
	12,045

	3
	Pulau Pinang 
	7,814

	4
	Perak 
	13,779

	5
	Selangor 
	10,206

	6
	Kuala Lumpur
	9,179

	7
	Negeri Sembilan
	8,451

	8
	Melaka 
	7,001

	9
	Johor 
	42,908

	10
	Pahang 
	12,134

	11
	Terengganu 
	20,176

	12
	Kelantan
	16,439

	13
	Sarawak
	19,842

	14
	Sabah
	23,409

	15
	Labuan
	149

	Jumlah
	207,828


b)
Selain bantuan kewangan, inisiatif-inisiatif lain yang disediakan oleh Kementerian Pembangunan Wanita, Keluarga dan Masyarakat bagi meningkatkan taraf kehidupan ibu-ibu tunggal adalah meliputi aspek pembangunan kapasiti dan sokongan emosi.

Sepanjang tahun 2006 hingga 2007, Kementerian melalui Jabatan Pembangunan Wanita (JPW) telah melatih seramai  satu ribu dua ratus lima puluh tiga (1,253) orang ibu tunggal dalam pelbagai bidang kemahiran seperti jahitan, masakan, kraftangan dan keusahawanan. Peruntukan berjumlah dua ratus lima puluh lima ribu tujuh ratus enam puluh tiga ringgit (RM255,763) telah disalurkan kepada Pertubuhan Bukan Kerajaan (NGO) khususnya persatuan ibu tunggal untuk melaksanakan program tersebut. 

Kemahiran dan pembangunan kapasiti wanita juga ditingkatkan melalui program seperti literasi undang-undang yang merangkumi hak-hak wanita dalam perkahwinan melalui undang-undang syariah dan sivil yang merangkumi tuntutan harta sepencarian, wasiat, hukum fara’id, tuntutan nafkah, hak penjagaan anak dan pendaftaran perkahwinan. 

Selain itu, JPW juga menyediakan perkhidmatan bimbingan dan kaunseling untuk membantu ibu-ibu tunggal yang berhadapan dengan masalah termasuklah masalah keganasan rumahtangga, anak-anak yang bermasalah, kewangan dan psikologi. Sesi kaunseling turut dianjurkan melalui bengkel-bengkel khusus bagi membantu golongan ibu tunggal menguruskan tekanan dan mempertingkatkan motivasi diri mereka.  Pada tahun 2007, JPW telah melaksanakan sebanyak 7 siri  bengkel kesejahteraan emosi  khusus untuk ibu tunggal yang telah disertai oleh 579 orang ibu tunggal.

Bagi menentukan nasib ibu tunggal lebih terbela, Kementerian melalui JPW juga sedang membuat kajian menyeluruh profil ibu tunggal bertujuan mengumpul data terkini, mengenal pasti masalah-masalah dan merancang program-program yang bersesuaian bagi memperbaiki dan meningkatkan kualiti hidup mereka.
